cyanic-selkie/wikianc huggingface dataset:
อำเภอกุดบาก
สถานที่สำคัญและแหล่งท่องเที่ยว
สถานที่ท่องเที่ยวสำคัญ บ้านหนองสะในมีภูถ้ำพระเป็นสถานที่ ท่องเที่ยวประวัติศาสตร์และแหล่งท่องเที่ยวทางธรรมชาติ บ้านหนองสะไน ตั้งอยู่บนเทือกเขาภูพาน ซึ่งมีความอุดมสมบูรณ์ไปด้วยป่าไม้ ไม้พรรณนานาชนิด น้ำตก ถ้ำ แก่ง หน้าผา และเพิงหน้าผาที่มีการ จารึกภาษาขอม
ผลิตภัณฑ์เด่น ผ้าย้อมครามซึ่งการทอผ้าย้อมครามมีวิธีการขั้นตอนเริ่มตั้งแต่ การเลือกพื้นที่ปลูกคราม การดูแลรักษา การย้อมคราม และยังมีผลิตภัณฑ์แปรรูปผ้าย้อมครามอีกด้วย
อลานิส มอริสเซตต์
อลานิส นาดีน มอริสเซตต์ (Alanis Nadine Morissette) เกิดเมื่อวันที่ 1 มิถุนายน ค.ศ. 1974 เป็นนักร้อง-นักแต่งเพลง ชาวแคนาดา/อเมริกัน เป็นโปรดิวเซอร์เพลง และในบางครั้งยังเป็นนักแสดง เธอได้รับรางวัลจูโน่มา 12 ครั้งและได้รับ 7 รางวัลแกรมมี่ เธอมียอดขายอัลบั้มรวม 60 ล้านชุด ทั่วโลก มอริสเซตต์เริ่มอาชีพที่แคนาดา ตั้งแต่ยังเป็นวัยรุ่น โดยมีผลงานอัลบั้มแนวแด๊นส์-ป็อป 2 ชุด ชื่อชุด  Alanis และ Now Is the Time ภายใต้สังกัดเอ็มซีเอ จากนั้นออกผลงานในระดับนานาชาติในแนวร็อก ชุด Jagged Little Pill ที่ถือสถิติเป็นอัลบั้มเปิดตัวของศิลปินหญิงที่ขายดีที่สุดในสหรัฐอเมริกา และมีสถิติเป็นอัลบั้มเปิดตัวทั่วโลกที่มียอดขายมากที่สุดในประวัติศาสตร์ดนตรี กับยอดขาย 30 ล้านชุดทั่วโลก
ข้อมูลจาก RIAA เธอถือเป็นศิลปินร็อกหญิงที่มียอดขายมากที่สุด และต่อมาเธอมีผลงานอัลบั้มอย่าง Supposed Former Infatuation Junkie ออกขายในปี 1998 และประสบความสำเร็จอย่างดี ในผลงานชุดต่อมาเธอยังรับหน้าที่เป็นโปรดิวเซอร์ อย่างผลงานชุด Under Rug Swept, So-Called Chaos และ Flavors of Entanglement และเมื่อเดือนกุมภาพันธ์ 2005 มอริสเซตต์ ถือสัญชาติอเมริกัน ขณะที่ยังคงถือสัญชาติแคนาดาเช่นกัน
คณะรัฐมนตรีเมย์ ชุดที่หนึ่ง
คณะรัฐมนตรีเมย์ ชุดที่หนึ่ง จัดตั้งขึ้นเมื่อวันที่ 13 กรกฎาคม 2016 หลังจากที่ สมเด็จพระราชินีนาถเอลิซาเบธที่ 2 พระราชทานพระราชวโรกาสให้ เทเรซา เมย์ เข้าเฝ้าในฐานะหัวหน้าพรรคอนุรักษ์นิยมคนใหม่ เพื่อจัดตั้งรัฐบาล หลังจากที่ เดวิด แคเมอรอน ประกาศลาออกจากตำแหน่ง เพื่อรับผิดชอบ จาก ผลประชามติของสหราชอาณาจักรที่ต้องการแยกตัวจากสหภาพยุโรป
สำนักงานจัดการทรัพย์สิน จุฬาลงกรณ์มหาวิทยาลัย
สำนักงานจัดการทรัพย์สิน จุฬาลงกรณ์มหาวิทยาลัย (Property Management of Chulalongkorn University; อักษรย่อ: PMCU) เป็นแผนกธุรการของจุฬาลงกรณ์มหาวิทยาลัย ซึ่งรับผิดชอบในการบริหารพอร์ตอสังหาริมทรัพย์ โดยรวมถึงพื้นที่ในใจกลางกรุงเทพฯ ที่พระบาทสมเด็จพระมงกุฎเกล้าเจ้าอยู่หัวผู้ก่อตั้ง ทรงจัดสรรพระราชทาน ทั้งนี้ สำนักงานจัดการทรัพย์สิน จุฬาลงกรณ์มหาวิทยาลัย บริหารจัดการย่านชุมชนและพื้นที่การค้า เช่นสยามสแควร์ ย่านสามย่าน และสวนหลวง (ถนนบรรทัดทอง) ตลอดจนที่ดินให้เช่าแก่ห้างสรรพสินค้าและการพัฒนาเชิงพาณิชย์ เช่น เอ็มบีเคเซ็นเตอร์, จัตุรัสจามจุรี และสามย่านมิตรทาวน์
ประวัติ
มหาวิทยาลัยเริ่มพัฒนาอสังหาริมทรัพย์เชิงพาณิชย์ใน พ.ศ. 2506 โดยมีสวนหลวงและย่านสามย่านรายรอบมหาวิทยาลัย ส่วนการพัฒนาสยามสแควร์เป็นพื้นที่ค้าปลีกเกิดขึ้นใน พ.ศ. 2507 ต้นเค้าของสำนักงานจัดการทรัพย์สิน จุฬาลงกรณ์มหาวิทยาลัย ได้รับการก่อตั้งในฐานะที่ทำการเมื่อ พ.ศ. 2511 และได้รับการจัดโครงสร้างใหม่เป็นหน่วยงานอิสระในการบริหารเมื่อ พ.ศ. 2516
ในคริสต์ทศวรรษ 2010 สำนักงานจัดการทรัพย์สิน จุฬาลงกรณ์มหาวิทยาลัย ได้ดำเนินการปรับปรุงพื้นที่สวนหลวงและสามย่านใหม่อย่างกว้างขวาง ทำให้เกิดการวิจารณ์เรื่องการแบ่งพื้นที่ โดยทำให้ย่านเก่าแก่และแหล่งวัฒนธรรมต้องเสียไป
เจ้าหญิงเบียทริซแห่งสเปน
เจ้าหญิงเบียทริซแห่งสเปน (Infanta Beatriz of Spain; เบียทริซ อิซาเบล เฟเดริกา อัลฟอนซา เอวเคเนีย คริสตินา มาเรีย เทเรซา เบียนเบนิดา ลาดิสลา เด บอร์บอน อี บัตเต็นแบร์ก; Beatriz Isabel Federica Alfonsa Eugenia Cristina Maria Teresa Bienvenida Ladisla de Borbon y Battenberg; ประสูติ 22 มิถุนายน ค.ศ. 1909 สิ้นพระชนม์ 22 พฤศจิกายน ค.ศ. 2002) เป็นพระราชธิดาในพระเจ้าอัลฟอนโซที่ 13 แห่งสเปน และ สมเด็จพระราชินีวิกตอเรีย ยูจีนีแห่งสเปน และพระปิตุจฉาในสมเด็จพระราชาธิบดีฆวน การ์โลสที่ 1 แห่งสเปน อีกทั้งยังทรงเป็นหนึ่งในพระราชปนัดดาที่มีพระชนม์ชีพยืนยาวของสมเด็จพระราชินีนาถวิกตอเรีย
ชีวิตในวัยเยาว์
เจ้าหญิงเบียทริซประสูติเมื่อวันที่ 22 มิถุนายน ค.ศ. 1909 ณ พระราชวังลากรันยา เมืองซานอิลเดฟอนโซ โดยเป็นพระราชธิดาพระองค์โตในพระเจ้าอัลฟอนโซที่ 13 แห่งสเปน พระราชโอรสของพระเจ้าอัลฟอนโซที่ 12 แห่งสเปน และ สมเด็จพระราชินีมาเรีย คริสตินาแห่งสเปน กับ สมเด็จพระราชินีวิกตอเรีย ยูจีนีแห่งสเปน พระธิดาองค์เดียวในเจ้าชายเฮนรีแห่งแบ็ตเต็นเบิร์ก และ เจ้าหญิงเบียทริซแห่งสหราชอาณาจักร พระราชธิดาองค์เล็กของสมเด็จพระราชินีนาถวิกตอเรีย และเจ้าชายอัลเบิร์ตแห่งแซ็กซ์-โคบูร์กและก็อตธา
เมื่อวันที่ 14 เมษายน ค.ศ. 1931 ขณะที่เจ้าหญิงมีพระชนมายุ 21 พรรษา สมเด็จพระราชาธิบดีแห่งสเปนเสด็จออกจากประเทศสเปนต่อหน้าการเดินขบวนประท้วงของพวกลัทธิสาธารณรัฐนิยม พระองค์เสด็จไปเพียงลำพังโดยทิ้งพระมเหสีกับพระโอรสและธิดาไว้ แม้ว่าจะไม่ทรงสละราชสมบัติจนกระทั่งถึงเดือนมกราคม ค.ศ. 1941 พระองค์ประทับลี้ภัยอยู่ในต่างประเทศโดยทรงมองดูประเทศสเปนที่เต็มไปด้วยการนองเลือด ความรุนแรง และความเป็นอนาธิปไตยภายใต้รัฐบาลสาธารณรัฐใหม่ อันนำไปสู่สงครามกลางเมืองของสเปนในอีกไม่กี่ปีต่อมา
เจ้าหญิงเบียทริซประทับอยู่ในพระราชวังหลวงกับพระชนนีและพระเชษฐา พระอนุชาและพระขนิษฐา ทุกพระองค์ทรงอยู่ในประเทศสเปนในระยะสุดท้ายที่พระราชวังถูกปิดล้อมด้วยกลุ่มคนนิยมสาธารณรัฐ สมเด็จพระราชินีเอนาทรงสงสัยว่าครอบครัวของพระองค์ต้องทนทุกข์ทรมานในชะตากรรมเดียวกับพระญาติในราชวงศ์รัสเซียหรือไม่ แต่สุดท้ายทุกพระองค์สามารถเสด็จออกจากพระราชวังไปทางประตูลับในอุทยาน มุ่งหน้าไปยังสถานีรถไฟเอสกอเรียล และประทับรถไฟข้ามชายแดนไปยังประเทศฝรั่งเศส
หมั้นหมายและอภิเษกสมรส
ในปี ค.ศ. 1933 พระเจ้าอัลฟอนโซที่ 13 และพระราชธิดาสองพระองค์คือ เจ้าหญิงเบียทริซและเจ้าหญิงมาเรีย คริสตินาทรงย้ายไปประทับที่กรุงโรม เจ้าหญิงทั้งสองพระองค์มีพระนามเล่น "สาวน้อยน่ารักแห่งยุโรป" แต่เงาของโรคเฮโมฟีเลียยังคงวนเวียนอยู่ใกล้กับอนาคตทางการอภิเษกสมรสอยู่ ทั้งสองพระองค์ทรงเป็นพาหะที่เป็นไปได้และพระชนกของเจ้าหญิงทั้งสองทรงเตือนผู้ที่จะมาอภิเษกสมรสอย่างละเอียดรอบคอบถึงอันตรายของโรคเฮโมฟีเลียที่มีมาตั้งแต่กำเนิด ซึ่งได้ส่งผลกระทบถึงพระราชโอรสสองพระองค์คือ เจ้าชายอัลฟอนโซและเจ้าชายกอนซาโล ด้วยเหตุนี้ การหมั้นหมายของเจ้าหญิงเบียทริซกับเจ้าชายอัลบาโร พระโอรสองค์โตในเจ้าชายอัลฟองโซแห่งออร์เลอ็องส์-บอร์บอนและเจ้าหญิงเบียทริซแห่งแซ็กซ์-โคบูร์กและก็อตธาในปี ค.ศ. 1931 ถูกยกเลิก
บ้านมิตเชลล์ปะทะจักรกล
บ้านมิตเชลล์ปะทะจักรกล (The Mitchells vs. the Machines) เป็นภาพยนตร์แอนิเมชันแนวไซไฟตลกของสหรัฐอเมริกา ฉายเมื่อปี พ.ศ. 2564 ผลิตโดย โซนี่พิคเจอร์สแอนิเมชัน กำกับโดย ไมค์ ไรอันดา (ในผลงานการกำกับเรื่องแรกของเขา) ร่วมกำกัลโดย เจฟฟ์ โรว์ และเขียนเรื่องโดย ไรอันดา และ โรว์ พร้อมกับ ฟิล ลอร์ด และ คริสโตเฟอร์ มิลเลอร์ และเคิร์ท อัลเบรชท์ ทำหน้าที่เป็นฝ่ายผลิต  ภาพยนตร์เรื่องนี้ตามเนื้อเรื่องด้วยครอบครัวของมิตเชลล์ที่ผิดปกติซึ่งจบลงด้วยการช่วยโลกจากการจลาจลของหุ่นยนต์ทั่วโลกขณะเดินทาง นักพากย์ที่มีชื่อเสียงของภาพยนตร์เรื่องนี้ได้แก่ แอบบี จาคอบสัน, แดนนี แมคไบรด์, มายา รูดอลฟ์, ไมค์ ไรอันดา, เอริค อังเดร, โอลิเวีย โคลแมน, เฟร็ด อาร์มิเซน, เบ็ค เบนเน็ตต์, จอห์น เลเจนด์, คริซซี ทีเกน, เบลค กริฟฟิน, โคแนน โอไบรอัน และ ดั๊กเดอะปั๊ก
เจ้าหญิงเบียทริซแห่งสเปน
หมั้นหมายและอภิเษกสมรส
เจ้าหญิงเบียทริซทรงอภิเษกสมรสวันที่ 14 มกราคม ค.ศ. 1935 ณ กรุงโรม กับ ดอน อเลสซานโดร ตอร์โลเนีย เจ้าชายแห่งซีวีเตลลา-เชซี ซึ่งเป็นหนึ่งในตระกูลผู้ดีของประเทศอิตาลี อเลสซานโดรเป็นโอรสองค์เดียวของดอน มารีโน ตอร์โลเนีย เจ้าชายที่ 4 แห่งซีวีเตลลา-เชซี กับ แมรี เอลซี มัวร์ สตรีชาวอเมริกัน ด้วยความบังเอิญทางด้านวงศ์วานวิทยา เจ้าชายอเลสซานโดรเป็นปู่ทวดของนักแสดงชาวอเมริกันคือ บรูค ชีลดส์ (ที่เป็นหลานสาวของดอนนา มารีนา ตอร์โลเนีย กนิษฐาของเจ้าชายอเลสซานโดร) ในการอภิเษกสมรสก็ได้มีผู้มาร่วมงานมากมาย อาทิ พระเจ้าอัลฟอนโซที่ 13 แห่งสเปน สมเด็จพระราชาธิบดีและพระราชินีแห่งอิตาลี เจ้าชายจากเชื้อพระวงศ์ 52 พระองค์ และผู้มาเยือนจำนวนมากกว่า 4,000 คนจากประเทศสเปน หลังจากจบงานพิธีทั้งสองพระองค์ทรงได้รับการต้อนรับจากสมเด็จพระสันตะปาปาไพอัสที่ 11 เจ้าหญิงเบียทริซและเจ้าชายอเลสซานโดร ตอร์โลเนียทรงมีโอรสและธิดาสี่คน ดังนี้
บ้านมิตเชลล์ปะทะจักรกล
ภาพยนตร์เรื่องนี้เดิมทีมีแผนจะเข้าฉายในโรงภาพยนตร์โดยโซนี่พิคเจอร์สรีลีสซิง (Sony Pictures Releasing) ภายใต้ชื่อ คอนเน็กต์ ปี พ.ศ. 2563 แต่เนื่องจากผลกระทบของการระบาดของโควิด-19 ในโรงภาพยนตร์ ทางโซนี่ขายลิขสิทธิ์หลักให้กับเน็ตฟลิกซ์ ทางเน็ตฟลิกซ์ได้เปลี่ยนชื่อเป็นชื่อที่ต้องการของไรอันดาและโรว์ ตามชื่อภาพยนตร์ดังกล่าว และเข้าฉายในโรงบางโรงวันที่ 23 เมษายน พ.ศ. 2564 ก่อนที่การสตรีมจะเผยแพร่ในสัปดาห์ต่อมา ภาพยนตร์เรื่องนี้ได้รับเสียงชื่นชมจากแอนิเมชั่น การพากย์เสียง ฉากแอ็คชั่น ธีม อารมณ์ขัน และการเป็นตัวแทนของกลุ่มบุคคลที่มีความหลากหลายทางเพศ ในงานประกาศผลรางวัลออสการ์ ครั้งที่ 94 ภาพยนตร์เรื่องนี้ได้รับการเสนอชื่อเข้าชิงรางวัลภาพยนตร์แอนิเมชั่นยอดเยี่ยม
เจ้าหญิงเบียทริซแห่งสเปน
หมั้นหมายและอภิเษกสมรส
ทั้งนี้พระองค์ ถือเป็นพระอัยยิกาใน เจ้าหญิงซิบิลลาแห่งลักเซมเบิร์ก พระชายาใน เจ้าชายกีโยมแห่งลักเซมเบิร์ก
ปลายพระชนม์ชีพ
เจ้าหญิงเบียทริซประทับในพระราชวังตอร์โลเนีย กรุงโรมกับพระโอรสและพระธิดา สมเด็จพระราชาธิบดีอัลฟองโซที่ 13 พระชนกได้เสด็จสวรรคตในวันที่ 28 กุมภาพันธ์ ค.ศ. 1941 ณ กรุงโรม พระองค์ประทับในกรุงโรมตลอดพระชนม์ชีพ เมื่อเจ้าหญิงโอลิมเปียสมรสกับพอล-แอนนิค ไวล์เลอร์ พ่อของเขาได้รักษาพระราชวังตอร์โลเนียไว้ให้กับครอบครัวด้วย
ในขณะที่เจ้าหญิงทรงมีเสน่ห์ อารมณ์ขัน และความเรียบง่ายจากพระชนนี แต่พระองค์มิทรงเคยสูญเสียบุคลิกภาพอันสง่างามและยึดถือพิธีในทางราชวงศ์อย่างเคร่งครัด ทำให้พระธิดาของพระองค์หนักใจเวลาพบกับดัชเชสแห่งวินด์เซอร์ เจ้าหญิงทรงห้ามไม่ให้ถอนสายบัวและทำให้ต้องแสดงอากับกิริยาอย่างฉับไวระหว่างการถอนสายบัวและบิดตัวไปมา เพื่อให้ผ่านพ้นการจ้องมองอย่างจับผิดที่ดุดันของพระมารดาและดยุกแห่งวินด์เซอร์
เจ้าหญิงเบียทริซสิ้นพระชนม์เมื่อวันที่ 22 พฤศจิกายน ค.ศ. 2002 ณ พระราชวังตอร์โลเนีย กรุงโรม สิริรวมพระชนมายุ 93 พรรษา 5 เดือน โดยก่อนหน้านี้เมื่อเดือนกุมภาพันธ์ ปีเดียวกัน เค้านท์ ซิกวาร์ด เบอร์นาด็อต อดีตเจ้าชายแห่งสวีเดน สิ้นพระชนม์ขณะมีพระชนมายุ 94 พรรษา 7 เดือน 28 วัน ทำให้ในขณะนั้นมีพระราชปนัดดาที่ยังทรงพระชนม์ชีพในสมเด็จพระราชินีนาถวิกตอเรียอีกสองพระองค์คือ เลดี้ แคทเธอรีน แบรนด์แรม (สิ้นพระชนม์แล้วในเดือนตุลาคม ค.ศ. 2007 สิริพระชันษา 94 ปี) และ เค้านท์ คาร์ล โยฮัน เบอร์นาด็อต (สิ้นพระชนม์แล้วในเดือนพฤษภาคม ค.ศ. 2012 สิริพระชันษา 95 ปี)
อ้างอิง
19092002
บ้านมิตเชลล์ปะทะจักรกล
เนื้อเรื่อง
ในขณะเดียวกัน ดร. มาร์ค โบว์แมน ผู้ประกอบการด้านเทคโนโลยีประกาศว่าปัญญาประดิษฐ์พีอาแอลที่ชาญฉลาดของเขานั้นล้าสมัยแล้ว ในขณะที่เขาเปิดตัวหุ่นยนต์สำหรับใช้ในบ้านรุ่นใหม่เพื่อทดแทนเธอ ในการแก้แค้น พีอาแอลสั่งให้หุ่นยนต์ทั้งหมดจับมนุษย์ทั่วโลกและปล่อยพวกมันสู่อวกาศ มิตเชลล์จัดการเพื่อหลีกเลี่ยงการถูกจับกุมที่ร้านกาแฟริมถนนในแคนซัส ริคตัดสินใจว่าครอบครัวของเขาควรอยู่ในร้านกาแฟเพื่อความปลอดภัยของตนเอง แต่เคธีชักชวนให้เขาช่วยโลกแทน พวกเขาพบหุ่นยนต์สองตัวที่บกพร่อง เอริคและเดโบราห์บอต 5000 ที่บอกครอบครัวว่าพวกเขาสามารถใช้รหัสสังหารเพื่อปิดพีอาแอลและหุ่นยนต์ทั้งหมดได้
เหล่ามิตเชลล์ไปที่ห้างสรรพสินค้าในโคโลราโดตะวันออกเพื่ออัปโหลดรหัสสังหาร แต่เครื่องใช้ที่ใช้ชิปพีอาแอลพยายามที่จะหยุดพวกเขา เคธีพยายามอัปโหลดรหัสสังหาร แต่ก็ต้องหยุดลงเมื่อเฟอร์บียักษ์ไล่ตามครอบครัว ในที่สุดพวกเขาก็ดักจับและเอาชนะเฟอร์บี ทำลายเราเตอร์พีอาแอลในกระบวนการ ซึ่งปิดการใช้งานอุปกรณ์ที่เป็นศัตรู แต่หยุดการอัปโหลดรหัสฆ่า ระหว่างทางไปซิลิคอนแวลลีย์เพื่ออัปโหลดรหัสฆ่าไปยังพีอาแอลโดยตรง ลินดาเผยกับเคธีว่าเธอกับริคเคยอาศัยอยู่ในกระท่อมบนภูเขาเมื่อหลายปีก่อน เพราะเป็นความฝันตลอดชีวิตของเขาก่อนที่เขาจะล้มเลิก
เมื่อมาถึงซิลิคอนแวลลีย์ เหล่ามิตเชลล์ปลอมตัวเป็นหุ่นยนต์และมุ่งหน้าไปที่แล็บเอชคิวพีอาแอลเพื่อปิดตัวลง แต่พีอาแอลจัดการกับพวกเขาโดยเปิดเผยภาพจากกล้องวงจรปิดจากร้านกาแฟของเคธีบอกอารอนอย่างลับๆ ว่าเธอแสร้งทำเป็นมีศรัทธาในตัวริค เพื่อที่เขาจะได้พาพวกเขาไปอัปโหลดรหัสสังหาร เมื่อริคที่อกหักเห็นสิ่งนี้ เหล่ามิตเชลล์ไม่สามารถไปถึงที่ซ่อนของพีอาแอลได้ แล้วริคกับลินดาถูกพีอาแอลที่แข็งแรงและหุ่นยนที่ฉลาดจับได้ จากนั้นพีอาแอลก็ตั้งโปรแกรมใหม่ให้กับเอริคและเดโบราห์บอทเพื่อเชื่อฟังเธอ ขณะที่เคธี อารอน และมอนจิที่กำลังจะหนี
เคธีค้นพบบันทึกในวัยเด็กของริคในกล้องของเธอ โดยตระหนักว่าริคได้ละทิ้งความฝันตลอดชีวิตเพื่อให้ลูกสาวได้ใช้ชีวิตอย่างปกติสุข ในระหว่างนี้ ริคไตร่ตรองการกระทำของเขาหลังจากดูวิดีโอของเคธีที่สะท้อนความสัมพันธ์ของเขากับเคธี ในช่วงฟื้นคืนชีพ เคธีและอารอนแทรกซึมแล็บเอชคิวพีอาแอลอีกครั้ง รั้งนี้ใช้tมอนจิเพื่อทำงานผิดปกติของหุ่นยนต์ เนื่องจากรูปร่างหน้าตาของเขาทำให้เกิดข้อผิดพลาดในการเขียนโปรแกรม ด้วยความช่วยเหลือจากมาร์ค ริคและลินดาปลดปล่อยตัวเองและวางแผนที่จะอัปโหลดภาพยนตร์ที่บ้านของเคธีของมอนจิเพื่อลัดวงจรหุ่นยนต์ อย่างไรก็ตาม ริคมีจำนวนมากกว่าหุ่นยนต์เมื่อเขากำลังจะอัปโหลดวิดีโอ ขณะที่เคธีและอารอนถูกจับ
เผชิญหน้ากับพีอาแอลเพื่อพิสูจน์ความรอดของมนุษยชาติ เคธีอธิบายว่าไม่ว่าครอบครัวของเธอจะลำบากแค่ไหน พวกเขาจะเชื่อมต่ออยู่เสมอแม้จะแตกต่างกันแค่ไหนก็ตาม พีอาแอลปฏิเสธเหตุผลนี้และปล่อยเคธีออกจากที่ซ่อน เอริคและเดโบราห์บอต โดยได้รับแรงบันดาลใจจากการตั้งโปรแกรมใหม่ของริคที่ทำให้เขาใช้คอมพิวเตอร์ได้ เปลี่ยนกลับเป็นสถานะทำงานผิดพลาดและอัปโหลดภาพยนตร์บ้านของเคธี ช่วยชีวิตเธอและช่วยเหลือมิทเชลที่เหลือ ครอบครัวรวมกลุ่มกันเพื่อต่อสู้กับหุ่นยนต์ที่เหลือ ในที่สุดเคธีก็ทำลายพีอาแอลโดยทิ้งเธอลงในแก้วน้ำ ปลดปล่อยมนุษย์ทั้งหมดและปิดการใช้งานหุ่นยนต์ที่เหลืออยู่
ไม่กี่เดือนหลังจากการจลาจล เคธีและครอบครัวของเธอมาถึงวิทยาลัยของเธอในขณะที่เธอบอกลาพวกเขาครั้งสุดท้าย หลังจากนั้นเธอก็ร่วมเดินทางไปกับพวกเขาอีกครั้งกับเอริคและเดโบราห์บอตทีวอชิงตันดีซีเพื่อรับเหรียญทองรัฐสภา
การตอบรับ
รอตเทนโทเมโทส์ รายงานว่าร้อยละ 97 ของผู้วิจารณ์ 186 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.20 เต็ม 10 คะแนน เมทาคริติก รายงานว่าภาพยนตร์มีคะแนนเฉลี่ยอยู่ที่ 81 เต็ม 100 คะแนน ซึ่งประเมินโดยผู้วิจารณ์ 32 คน
ยูฟ่าแชมเปียนส์ลีก ฤดูกาล 2018–19 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2018–19 เริ่มแข่งขันในวันที่ 12 กุมภาพันธ์ พ.ศ. 2562 (ค.ศ. 2019) จนถึงวันที่ 1 มิถุนายน พ.ศ. 2562 (ค.ศ. 2019) ซึ่งเป็นรอบชิงชนะเลิศ โดยแข่งขันกันที่ วันดาเมโตรโปลิตาโน ใน มาดริด, ประเทศสเปน, เพื่อที่จะตัดสินหาแชมเปียนส์ของ ยูฟ่าแชมเปียนส์ลีก ฤดูกาล 2018–19. ทั้งหมด 16 ทีมที่เข้าร่วมการแข่งขันในรอบแพ้คัดออก.
สำหรับครั้งแรก, ระบบ ผู้ช่วยผู้ตัดสินวิดีโอ (วีเออาร์) จะถูกนำมาใช้ในแชมเปียนส์ลีก รอบแพ้คัดออก.
จนกระทั่งถึงวันที่ 30 มีนาคม พ.ศ. 2562 (ค.ศ. 2019) (รอบ 16 ทีมสุดท้าย) เป็น CET (UTC+1), หลังจากนั้น (รอบ 8 ทีมสุดท้ายและนอกจากนี้) เวลาจะเป็น CEST (UTC+2).
กำหนดการ
กำหนดการแข่งขันของรอบแพ้คัดออกเป็นไปตามดังต่อไปนี้ (การจับสลากทั้งหมดจะจัดขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์).
ทีมที่ผ่านเข้ารอบ
<section begin=Qualified teams />
สายการแข่งขัน
<section begin=Bracket /><section end=Bracket />
รอบ 16 ทีมสุดท้าย
โดยจะมีพิธีการจับสลากประกบคู่ในวันที่ 17 ธันวาคม พ.ศ. 2561 (ค.ศ. 2018), 12:00 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
สรุปผลการแข่งขัน
รอบ 16 ทีมสุดท้าย นัดแรก จะลงทำการแข่งขันระหว่างวันที่ 12, 13, 19 และ 20 กุมภาพันธ์ พ.ศ. 2562 (ค.ศ. 2019), และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 5, 6, 12 และ 13 มีนาคม พ.ศ. 2562 (ค.ศ. 2019). <section begin=R16 />
นัด
รวมผลสองนัด แมนเชสเตอร์ซิตี ชนะ 10–2.
รวมผลสองนัด ยูเวนตุส ชนะ 3–2.
รวมผลสองนัด บาร์เซโลนา ชนะ 5–1.
รวมผลสองนัด โปร์ตู ชนะ 4–3.
รวมผลสองนัด อายักซ์ ชนะ 5–3.
รวมผลสองนัด ลิเวอร์พูล ชนะ 3–1.
รอบ 8 ทีมสุดท้าย
การจับสลากสำหรับรอบ 8 ทีมสุดท้ายจะจัดขึ้นในวันที่ 15 มีนาคม พ.ศ. 2562 (ค.ศ. 2019), 12:00 CET.
สรุปผลการแข่งขัน
รอบ 8 ทีมสุดท้าย นัดแรก จะลงทำการแข่งขันระหว่างวันที่ 9 และ 10 เมษายน พ.ศ. 2562 (ค.ศ. 2019), และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 16 และ 17 เมษายน พ.ศ. 2562 (ค.ศ. 2019). <section begin=QF />
หมายเหตุ <section end=QF />
นัด
รวมผลสองนัด อายักซ์ ชนะ 3–2.
''รวมผลสองนัด เสมอ 4–4. ทอตนัมฮอตสเปอร์ ชนะด้วยกฏประตูทีมเยือน.''
รวมผลสองนัด บาร์เซโลนา ชนะ 4–0.
รอบรองชนะเลิศ
การจับสลากสำหรับรอบรองชนะเลิศได้จัดขึ้นเมื่อวันที่ 15 มีนาคม พ.ศ. 2562 (ค.ศ. 2019), 12:00 CET (หลังเสร็จสิ้นการจับสลากรอบก่อนรองชนะเลิศ).
สรุปผลการแข่งขัน
รอบรองชนะเลิศ นัดแรก จะลงทำการแข่งขันระหว่างวันที่ 30 เมษายน และ 1 พฤษภาคม, และรอบรองชนะเลิศ นัดที่ 2 จะลงทำการแข่งขันระหว่างวันที่ 7 และ 8 พฤษภาคม พ.ศ. 2562 (ค.ศ. 2019). <section begin=SF />
<section end=SF />
นัด
รวมผลสองนัด ลิเวอร์พูล ชนะ 4–3.
รอบชิงชนะเลิศ
รอบชิงชนะเลิศจะลงเล่นในวันที่ 1 มิถุนายน พ.ศ. 2562 (ค.ศ. 2019) ที่ วันดาเมโตรโปลิตาโน ใน มาดริด. ทีม "เจ้าบ้าน" (สำหรับวัตถุประสงค์ในการจัดการ) จะถูกกำหนดขึ้นโดยการจับสลากเกิดขึ้นหลังจากเสร็จสิ้นการจับสลากรอบก่อนรองชนะเลิศและรอบรองชนะเลิศ.
ประเทศอำนาจปานกลาง
ประเทศอำนาจปานกลาง (middle power) หมายถึง รัฐซึ่งมีความสามารถที่จะแผ่อิทธิพลในระดับภูมิภาค ซึ่งแม้จะไม่ใช่ทั้งอภิมหาอำนาจหรือมหาอำนาจ แต่ก็มีความสามารถในการแผ่อิทธิพลในภูมิภาคของตนเอง
ความเหลื่อมระหว่างมหาอำนาจและประเทศอำนาจปานกลาง
ความเหลื่อมระหว่างรายการประเทศอำนาจกลางกับมหาอำนาจแสดงให้เห็นว่าไม่มีข้อตกลงเป็นเอกฉันท์
รายการนี้รวม 8 ประเทศที่ ณ จุดหนึ่งอยู่ในสถานะนี้ นับตั้งแต่สมัยหลังสงครามเย็น ส่วนใหญ่ถือเป็นมหาอำนาจ แต่นักวิชาการกับผู้เชี่ยวชาญบางส่วนจัดให้เป็นประเทศอำนาจกลาง นักวิชาการหลายคนถือว่าสหรัฐ และจีน   ตั้งอยู่ในเงื่อนไขมหาอำนาจหรือจัดเป็นอภิมหาอำนาจ   จึงไม่รวมในรายการนี้:
รายชื่อประเทศอำนาจปานกลาง
เช่นเดียวกันกับมหาอำนาจ ไม่มีข้อตกลงเป็นเอกฉันท์ว่าประเทศใดได้รับการพิจารณเป็นประเทศอำนาจปานกลาง รายการนี้มักเป็นประเด็นที่มีการถกเถียงกันอย่างมากและมีแนวโน้มที่จะวางประเทศที่มีขนาดค่อนข้างใหญ่ (เช่น อาร์เจนตินา) ร่วมกับประเทศขนาดเล็ก (เช่น นอร์เวย์) เห็นได้ชัดว่าประเทศอำนาจปานกลางไม่ได้มีสถานะเดียวกันเสมอไป บางประเทศถือเป็นประเทศอำนาจนำภูมิภาคและเป็นสมาชิกจี20 (เช่น ออสเตรเลีย) ในขณะที่บางประเทศจัดให้เป็นประเทศด้อยอำนาจ (เช่น ประเทศเช็กเกีย) ประเทศอำนาจปานกลางขนาดใหญ่บางส่วนมีบทบาทสำคัญในสหประชาชาติและองค์กรระหว่างประเทศอื่น ๆ เช่น องค์การการค้าโลก
รายการด้านล่างนี้คือ 52 ประเทศที่นักวิชาการและผู้เชี่ยวชาญคนอื่น ๆ ถือว่าในช่วงหนึ่งเป้นประเทศมหาอำนาจกลาง นับตั้งแต่สมัยหลังสงครามเย็น (สมาชิกจี20 อยู่ในอักษรตัวหนา ยกเว้นรัฐสมาชิกสหภาพยุโรปที่เข้าร่วมภายใต้การเป็นสมาชิกกลุ่มของสหภาพยุโรป):
พ.ศ. 2454
พุทธศักราช 2454 (นับแบบใหม่) ตรงกับปีคริสต์ศักราช 1911 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน
สารวัตรเถื่อน
รูปแบบการสร้าง
(ครั้งที่ 1) ออกอากาศ พ.ศ. 2530 เป็นภาพยนตร์ฟิล์มไทย ผลิตโดย บริษัท กิตติเจอร์กรุ๊ป จำกัด กำกับการแสดงโดย กิตติชัย นำแสดงโดย ฉัตรชัย เปล่งพานิช พิศาล อัครเศรณี วรรษมน วัฒโรดม อภิชาติ อรรถจินดา การันต์ กิตติราช ปรัชญา อัครพล และนักแสดงร่วมอีกมากมาย
(ครั้งที่ 2) ออกอากาศ พ.ศ. 2559 เป็นละครโทรทัศน์ ผลิตโดย บริษัท ป๊าสั่งย่าสอน จำกัด กำกับการแสดงโดย รฤกฤกษ์ กัลย์จาฤก นำแสดงโดย เคลลี่ ธนะพัฒน์ กิตตน์ก้อง ขำกฤษ กาญจน์เกล้า ด้วยเศียรเกล้า พัชญา เพียรเสมอ อานัส ฬาพานิช และนักแสดงร่วมอีกมากมาย ทุกวันพุธ พฤหัสบดี เวลา 20.30 เริ่มออกอากาศวันที่ 11 กุมภาพันธ์ พ.ศ. 2559 - 31 มีนาคม พ.ศ. 2559 ต่อจากละคร มรสุมสวาท
เรื่องย่อ
เชษฐ์ สารวัตรใหญ่แห่งวัฒนานิมิต กับ จ่าเที่ยง ตำรวจคู่ใจ รู้ข่าวการหักหลังกันในกลุ่มอิทธิพลของเมือง เกิดเหตุการณ์ต่อสู้ชุลมุนกันขึ้น ก็ปรากฏตัว ชายลึกลับ (ธนุส) เข้ามาช่วยตัวประกัน แต่สารวัตรเชษฐ์นั้นเสียชีวิต จ่าเที่ยงโกรธแค้น ทรงยศ นักธุรกิจผู้ทรงอิทธิพล เพราะเขาเป็นผู้อยู่เบื้องหลัง แต่จ่าเที่ยงก็มักจะถูกขัดขวางการทำงานจาก ธนสาร รองสารวัตร ที่ไปเข้ากับพวกทรงยศ ถาวร พาราไดซ์ แหล่งบันเทิงชั้นนำของเมือง ระมาดลูกน้องทรงยศชอบ ถมทอง ลูกสาวของถาวร แต่ถมทองไม่สนใจ ธนุส ปลอมตัวเป็นยมมาสังเกตการณ์ เกิดมีเรื่องกับลูกน้องของระมาด จนถูกจ่าเที่ยงจับ ถมทองมาช่วยประกัน และให้ยมพักที่โรงแรม
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 100 เมตร บุคคลหญิง
การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 100 เมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เดวิด เกตส์
เดวิด เกตส์ (David Gates; เกิดเมื่อวันที่ 11 ธันวาคม ค.ศ. 1940) เป็นนักร้องและนักแต่งเพลงชาวอเมริกัน เป็นที่รู้จักในฐานะนักร้องนำวงเบรด (Bread) ซึ่งก่อตั้งเมื่อปี ค.ศ. 1967
ประวัติ
เดวิด เกตส์เกิดที่เมือง Tulsa รัฐโอคลาโฮมา (ปัจจุบันรู้จักในชื่อว่า Bolewood Acres) สหรัฐอเมริกา เขาลาออกจากโรงเรียนมัธยมและแต่งงานเมื่อยังเป็นวัยรุ่นแล้วย้ายมาแสวงโชคที่แคลิฟอร์เนีย เพื่อเริ่มงานดนตรีของเขา เขาประสบความสำเร็จอย่างรวดเร็วกับวงเบรด และมีเพลงฮิตมากมาย อาทิ
หลังจากที่แยกจากวงเบรด เขายังออกอัลบั้มเดียวอีกหลายชุด ในปี ค.ศ. 1977 เพลงประกอบภาพยนตร์เรื่อง The Goodbye Girl ที่เขาแต่งได้รับรางวัลออสการ์
1940
เครูบ
เครูบ (cherub (เอก.) cherubim (พหู.), כרוב, พหูพจน์ כרובים, cherub[us], พหูพจน์ cherubi[m]) เป็นทูตสวรรค์ประเภทหนึ่งที่กล่าวถึงหลายครั้งในคัมภีร์ไบเบิล ในภาษาอังกฤษปัจจุบันคำนี้มักจะใช้เรียกเทวดาเด็ก ๆ ที่ปรากฏในงานศิลปะ ซึ่งตามความหมายทางการแล้วแตกต่างจาก “เครูบ” ในบทความนี้
มีบรรยายว่าเครูบมีปีก ผู้เผยพระวจนะบรรยายไว้ในคัมภีร์เอเสเคียลว่าเป็นกลุ่มสิ่งมีชีวิต (creature) ที่แต่ละตนมีหน้าสี่หน้า: สิงโต, วัว, เหยี่ยว และมนุษย์ และเชื่อกันว่ามีมือเหมือนมนุษย์, เท้าเหมือนวัว, และมีปีกสี่ปีก สองปีกตั้งขึ้นประกบกันและแบกบัลลังก์พระเจ้า อีกสองปีกหลุบลงปิดบังร่างของตนเอง
เครูบมีกล่าวถึงในคัมภีร์ฮิบรูในโทราห์ (หนังสือห้าเล่มของโมเสส) พระธรรมเอเสเคียล และพระธรรมอิสยาห์ ในพันธสัญญาใหม่ของคริสต์ศาสนา กล่าวถึงเครูบในพระธรรมวิวรณ์
ฮิโระ มาชิมะ
ฮิโระ มะชิมะ (เกิด 3 พฤษภาคม พ.ศ. 2520 ที่จังหวัดนะงะโนะ ประเทศญี่ปุ่น) นักวาดการ์ตูนชาวญี่ปุ่น เป็นที่รู้จักในฐานะนักวาดการ์ตูนเรื่องเรฟ ผจญภัยเหนือโลก มี 35 เล่ม,เรื่องสั้นขยันเขียน มี 2 เล่ม,แฟรี่เทล มี 54 เล่ม(ปัจจุบัน) OVA 3 เล่ม The movie 1 เล่ม,ไดอารี่ของหมาพลู มี 4 เล่ม, monster Soul (มอนสเตอร์ โซล) มี 2 เล่ม,Monster Hunter Orage (มอนสเตอร์ฮันเตอร์) มี 4 เล่ม
พ.ศ. 1943
พุทธศักราช 1943 ใกล้เคียงกับ
คอมพิวเตอร์โอลิมปิกระหว่างประเทศ
การแข่งขันคอมพิวเตอร์โอลิมปิกระหว่างประเทศ (International Olympiad in Informatics - IOI) เป็นการแข่งขันเกี่ยวกับวิทยาการคอมพิวเตอร์ประจำปี เป็นหนึ่งในการแข่งขันโอลิมปิกวิชาการสำหรับนักเรียนมัธยมศึกษา คอมพิวเตอร์โอลิมปิกครั้งแรกเริ่มต้นในปี พ.ศ. 2532 (ค.ศ. 1989)
การแข่งขันประกอบด้วยการเขียนโปรแกรมคอมพิวเตอร์สองวัน เป็นการแก้ปัญหาด้วยขั้นตอนวิธีต่างๆ ผู้เข้าแข่งขันจะแข่งเป็นทีม ทีมละไม่เกิน 4 คนจากแต่ละประเทศ (อาจยกเว้นประเทศเจ้าภาพที่สามารถมีผู้เข้าแข่งขันเกิน 4 คนได้) แต่การแข่งขันจะเป็นการแข่งเดี่ยว มีผู้เข้าแข่งขันจาก 81 ประเทศเมื่อปี พ.ศ. 2547 นักเรียนที่เข้าแข่งขันจะมาจากการแข่งขันการเขียนโปรแกรมคอมพิวเตอร์ภายในประเทศ เพื่อเป็นตัวแทนประเทศนั้นๆ
รูปแบบการแข่งขัน
การแข่งขันมีทั้งสิ้นสองวัน ในแต่ละวันนักเรียนแต่ละคนจะได้รับโจทย์ 3 ข้อ (บางปีอาจเป็น 4 ข้อ) และมีเวลาสำหรับแก้ปัญหา 5 ชั่วโมง ผู้เข้าแข่งขันจะต้องแก้ไขปัญหาด้วยตนเอง โดยมีคอมพิวเตอร์หนึ่งเครื่อง และไม่มีการช่วยเหลืออื่นใด เช่น การสื่อสารกับผู้แข่งขันคนอื่น การสื่อสารกับบุคคลภายนอก หนังสือ อินเทอร์เน็ต ฯลฯ โดยปกตินักเรียนจะต้องแก้ปัญหาโดยการเขียนโปรแกรมคอมพิวเตอร์ด้วย ภาษาซี, ภาษาซีพลัสพลัส หรือ ภาษาปาสกาล และส่งภายในเวลา 5 ชั่วโมงของการแข่งขัน หลังจากนั้นจะมีการตรวจโปรแกรมที่ส่งมาด้วยชุดข้อมูลทดสอบอันเป็นความลับ ซึ่งมีข้อมูลทดสอบจำนวนหนึ่ง (ปกติจะเป็น 10 หรือ 20 ข้อ) ผู้เข้าแข่งขันจะได้คะแนนสำหรับชุดทดสอบที่โปรแกรมทำงานถูกต้อง ภายในเวลาที่กำหนด และไม่ใช้หน่วยความจำเกินกำหนด โจทย์บางข้ออาจมีการตอบโต้ระหว่างโปรแกรมและไลบรารีหนึ่งซึ่งเป็นความลับ ทำให้ข้อมูลนำเข้ามีความแตกต่างกัน ขึ้นอยู่กับการตอบโต้ของโปรแกรม เช่นโจทย์เขียนโปรแกรมให้เล่นเกมให้ชนะ นอกจากนี้ยังมีปัญหาอีกชนิดหนึ่งซึ่งเปิดเผยชุดข้อมูลทดสอบให้กับนักเรียนระหว่างการแข่งขัน นักเรียนจะต้องแก้ปัญหาสำหรับข้อมูลทดสอบชุดนี้ และส่งคำตอบเท่านั้นโดยไม่ต้องส่งโปรแกรม ซึ่งนักเรียนอาจใช้การเขียนโปรแกรมแก้ปัญหา อาจทำด้วยมือ หรืออาจใช้การผสมผสานของสองอย่างนี้ก็ได้
คะแนนจากการแข่งขันทั้งสองวันจะนำมารวมกันสำหรับแต่ละคน จะมีการมอบเหรียญรางวัลหลังการแข่งขันจบ เหรียญรางวัลที่ได้ขึ้นอยู่กับคะแนนที่แต่ละคนทำได้ ผู้เข้าแข่งขันประมาณ 50% จะได้รับเหรียญรางวัล โดยมีอัตราส่วนของ เหรียญทอง:เหรียญเงิน:เหรียญทองแดง:ไม่ได้เหรียญรางวัล เป็น 1:2:3:6 (นั่นคือผู้เข้าแข่งขันหนึ่งในสิบสอง จะได้เหรียญทอง)
รูปแบบการแข่งขันอาจมีการปรับเปลี่ยนได้ ในการแข่งขัน IOI 2010 มีการเปลี่ยนมาใช้ระบบ RunC ซึ่งจะตรวจโปรแกรมที่ส่งไปทันที (ต่างจากก่อนหน้านี้ซึ่งการตรวจจะดำเนินการหลังจบการแข่งขันแล้ว) ผูเข้าแข่งขันสามารถใช้โทเค็นในการให้ระบบตรวจแสดงผลลัพธ์จากการตรวจเพื่อที่จะนำมาปรับปรุงโปรแกรมให้ถูกต้องยิ่งขึ้น โทเค็นที่ให้ตอนเริ่มต้นจะมีเพียงเล็กน้อยและจะค่อยๆเพิ่มขึ้นเมื่อเวลาผ่านไป เนื่องจากระบบตรวจโปรแกรมทันทีที่ส่ง จึงได้มีการแสดงตารางคะแนนออนไลน์ เพื่อให้ผู้ชมต่างๆจากทั่วโลกสามารถชมผลการแข่งขันออนไลน์ได้ นอกจากนี้ระบบ RunC ยังถูกพัฒนาให้ใช้งานร่วมกับโปรแกรมแก้ไขข้อความ gedit ได้อีกด้วย
ระบบ RunC ยังปรับเปลี่ยนรูปแบบการแข่งขันในอีกหลายเรื่อง ผู้เข้าแข่งขันจะต้องเขียนฟังก์ชันขึ้นมาเพื่อแก้ไขปัญหาแทนที่จะเขียนโปรแกรมขึ้นมาซึ่งทำให้บางปัญหายากขึ้น สำหรับวิธีการให้คะแนน ข้อมูลทดสอบจะถูกรวมเป็นกลุ่มๆเรียกว่างานย่อย ผู้เข้าแข่งขันจะได้คะแนนในงานย่อยใดๆก็ต่อเมื่อโปรแกรมทำงานถูกต้องสำหรับทุกๆข้อมูลทดสอบในงานย่อยนั้น แต่ละงานย่อยอาจมีข้อกำหนดที่แตกต่างกันเพื่อให้มีความยากง่ายแตกต่างกัน
ในการแข่งขัน IOI 2012 มีการใช้ระบบ CMS แทนที่ระบบ RunC
ตำนานดาบคิงอาเธอร์
ตำนานดาบคิงอาเธอร์ (The Last Legion) เป็นภาพยนตร์ในปี 2007 จากอังกฤษ นำแสดงโดยนักแสดงชั้นนำจากประเทศอังกฤษ โคลิน เฟิร์ธ นักแสดงผู้โด่งดังจาก Bridget Jones's Diary และ Shakespeare in Love ในบทของ ออเรลิอัส  อัศวินผู้ภักดี ภาพยนตร์มหากาพย์อภิมหาสงครามเรื่องนี้ลงทุนสร้าง 2200 ล้านบาท  ใช้เวลาในการเตรียมงานสร้างนานกว่า 5 ปี ภาพยนตร์ใช้เทคนิคงานสร้าง เทคนิคเดียวกับ ลอร์ดออฟเดอะริงส์ โดยถ่ายทำใน 3 ประเทศ อิตาลี – สโลวาเกีย และ ตูนิเซีย ใช้เวลาถ่ายทำนานถึง 5 ปีเต็ม ร่วมด้วยนักแสดงหญิง ไอศวรรยา ราย และ เซอร์ เบน คิงสลีย์ นักแสดงระดับออสการ์ จับงานมาแล้วทั้งทางจอเงิน จอแก้ว และบนเวที และ  ธอมัส แซงสเตอร์ หนุ่มน้อยผู้โด่งดังจากบทบาทใน  Love Actually ผู้รับบท โรมูลุส กษัตริย์องค์สุดท้ายของอาณาจักรโรมัน
ภาพยนตร์สร้างขึ้นโดยอาศัยโครงเรื่องหลวมๆ ที่อิงจากเหตุการณ์ในประวัติศาสตร์ยุโรปช่วงคริสต์ศตวรรษที่ 5 เกี่ยวกับการล่มสลายของอาณาจักรโรมันตะวันตก โดยมีส่วนเกี่ยวข้องกับตำนานอื่นด้วยคือ จากตำนานแห่งบริเตน และเรื่องราวแฟนตาซีจากตำนานกษัตริย์อาเธอร์
เนื้อเรื่อง
476 ปี ก่อนคริสต์ศักราช อาณาจักรโรมถูกคุกคามจากกองกำลังอนารยชน โรมูลุส ออกุสตุส (โธมัส แซงสเตอร์) อนาคตกษัตริย์วัย 12 ปี ถูกปองร้ายในวันสถาปนาขึ้นครองราช แม่ทัพโอเรลเลียส (โคลิน เฟิร์ธ) จึงได้รับการแต่งตั้งให้เป็นผู้อารักขาออกัสตัส กองกำลังศัตรูก็บุกล้อมโรมและสังหารทุกคนที่ขวางหน้า ออกัสตัสถูกลักพาตัวไปยังป้อมปราการคาปรีซึ่งตั้งอยู่บนเกาะอันห่างไกลและที่นั่งเองก็ได้พบดาบแห่งโชคชะตาของซีซาร์
พ.ศ. 1944
พุทธศักราช 1944 ใกล้เคียงกับ
โมเช คาเชอร์
นอกจากนี้ในปี ค.ศ. 2009 เพลง "Best New Comic" และอัลบั้มเพลงตลก Everyone You Know Is Going to Die, and Then You Are! ติด 1 ใน 20 อันดับของ iTunes ในปีเดียวกันอีกด้วย
แหล่งข้อมูลอื่น
1979
อิหม่ามเยเมน
อิหม่ามเยเมน ภายหลังมีชื่อว่า พระมหากษัตริย์เยเมน เป็นผู้นำทางศาสนาที่ได้รับการเคารพ ซึ่งนับถือศาสนาอิสลามนิกายชีอะฮ์ สาขาซัยดียะฮ์ พวกเขาจัดตั้งการปกครองที่ผสมผสานระหว่างศาสนาและทางโลก-การเมืองในพื้นที่ของเยเมนใน ค.ศ. 897 โดยยังคงอยู่ได้ภายใต้สถานการณ์ที่แตกต่างกัน จนกระทั่งสงครามกลางเมืองเยเมนเหนือสิ้นสุดลงใน ค.ศ. 1970 หลังการปฏิวัติของฝ่ายสาธารณรัฐใน ค.ศ. 1962 ผู้อ้างสิทธิ์เป็นอิหม่ามจะทำการประกาศ "เรียก" (ดะอ์วะฮ์) และไม่บ่อยนักที่จะมีผู้อ้างสิทธิ์มากกว่าหนึ่งคน
รายชื่ออิหม่าม
ไม่มีรายชื่อใดของอิหม่ามเยเมนที่ไม่มีข้อโต้แย้ง เนื่องจากอิหม่ามหลายคนไม่ค่อยเป็นที่ยอมรับ และบางครั้งถูกซ่อนด้วยผู้นำจากราชวงศ์ในดินแดนตอนล่างหรือจากพวกเติร์ก รายการต่อไปนี้ค่อนข้างครอบคลุม
สำหรับผู้นำหลัง ค.ศ. 1962 ดูประธานาธิบดีสาธารณรัฐอาหรับเยเมน
ความเชื่อ
ผู้นับถือชีอะฮ์ซัยดียะฮ์ไม่ระบุคุณสมบัติเหนือมนุษย์แก่อิหม่ามของตน ซึ่งต่างจากอิหม่ามหลายคน (ชีอะฮ์สาขาสิบสองอิมามและอิสมาอีลียะฮ์)
พ.ศ. 1945
พุทธศักราช 1945 ใกล้เคียงกับ
สเตรตัส
สเตรตัส (stratus) เป็นเมฆสีเทาไม่มีรูปร่างแน่นอน แผ่ขยายปกคลุมทั่วท้องฟ้าและบดบังแสงอาทิตย์ ได้ชื่อมาจากภาษาละติน stratus ที่แปลว่า เป็นชั้น สเตรตัสมีอักษรย่อคือ St และสัญลักษณ์
สเตรตัสเป็นหนึ่งในเมฆระดับต่ำร่วมกับคิวมูโลนิมบัส คิวมูลัสและสเตรโตคิวมูลัส ก่อตัวในชั้นโทรโพสเฟียร์ที่ระดับพื้นโลกจนถึง 1,200 ฟุต (400 เมตร) เกิดจากไอน้ำในอากาศอุ่นพบกับอากาศที่เย็นกว่าบริเวณพื้นดิน ทำให้เกิดการควบแน่นกลายเป็นก้อนเมฆ สเตรตัสสามารถจำแนกเป็นเมฆย่อยได้สองชนิด ได้แก่ สเตรตัส เนบูโลซัส (stratus nebulosus) เป็นเมฆสเตรตัสที่พบได้บ่อยที่สุด ก่อให้เกิดฝนละออง แต่เป็นสัญญาณของสภาพอากาศที่เสถียร และสเตรตัส แฟรกตัส (stratus fractus) เป็นเมฆที่มีลักษณะขาดวิ่นเนื่องจากแยกตัวจากเมฆสเตรตัสหลัก มักก่อตัวใต้เมฆฝน เช่น นิมโบสเตรตัสหรือคิวมูโลนิมบัส
สเตรตัสมีลักษณะคล้ายหมอก ซึ่งเกิดจากการควบแน่นของไอน้ำในอากาศแล้วลอยต่ำในระดับต่ำ ทำให้บางครั้งถือว่าสองปรากฏการณ์นี้เป็นปรากฏการณ์เดียวกัน แต่ต่างกันที่ระดับความสูง กล่าวคือ สเตรตัสก่อตัวเหนือระดับพื้นดินหลายร้อยเมตร ในขณะที่หมอกก่อตัวระดับเดียวกับพื้นดิน สเตรตัสก่อให้เกิดฝนหรือหิมะตกปรอย ๆ แต่หากที่พื้นดินมีความชื้นสะสม สเตรตัสอาจกลายสภาพเป็นนิมโบสเตรตัส เมฆฝนที่ไม่ก่อให้เกิดพายุฟ้าคะนอง
โป่มะยุง่วน
โปมะยุง่วน (ဗိုလ်မြို့ဝန်) มังมะยุง่วน (မင်းမြို့ဝန်) หรือสะโตมังถาง (သတိုးမင်းထင်) เป็นชาวพม่าที่ได้รับแต่งตั้งจากพระเจ้ามังระแห่งกรุงอังวะให้ไปครองเมืองเชียงใหม่ ก่อนที่กรุงศรีอยุธยาจะเสียแก่พม่าครั้งที่สองไม่นานนัก ในเอกสารล้านนาเรียกโป่หัวขาว
เมื่อสมเด็จพระเจ้าตากสินมหาราช ทรงยกกองทัพไปปราบชุมนุมเจ้าพระฝางที่เมืองสวางคบุรี พวกเจ้าพระฝางหนีไปพึ่งพม่าที่เมืองเชียงใหม่ โปมะยุง่วนเห็นเป็นโอกาส จึงยกกองทัพลงมาตีเมืองสวรรคโลก เมื่อปี พ.ศ. 2313 ฝ่ายไทยรักษาเมืองไว้ได้ และตีกระหนาบกองทัพพม่าแตกพ่ายกลับไป
สมเด็จพระเจ้าตากสิน เมื่อทรงทราบข่าวศึกก็ยกทัพขึ้นไปช่วย แต่เมื่อเสด็จไปถึงกลางทางทรงทราบว่า พวกเจ้าเมืองภาคเหนือช่วยกันตีพม่าแตกกลับไปแล้ว จึงทรงตัดสินพระทัยยกทัพไปตีเมืองเชียงใหม่เสียเลย เมื่อตอนต้นปี พ.ศ. 2314 พวกเมืองเหนือในอาณาจักรล้านนาไทยได้มาสวามิภักดิ์ต่อฝ่ายไทย โปมะยุง่วนตั้งรับอยู่ในเมืองเชียงใหม่ กองทัพไทยมีกำลัง และเสบียงไม่เพียงพอต้องถอยทัพกลับพระนครหลังจากล้อมเชียงใหม่อยู่เก้าวัน โปมะยุง่วนถือโอกาสส่งกองทัพเข้าตามตีแต่ถูกทัพไทยตีกอบหนีไป
สมเด็จพระเจ้าตากสิน ได้ทรงยกทัพไปตีเชียงใหม่อีกครั้งในปี พ.ศ. 2317 กองทัพไทยตีค่ายพม่าด้านใต้ ด้านตะวันตกและด้านตะวันออกได้ โปมะยุง่วนและโปสุพลาต้องทิ้งเมืองเชียงใหม่ออกไปทางประตูช้างเผือกทางด้านเหนือ กรุงธนบุรีจึงได้เมืองเชียงใหม่ เมืองลำพูน เมืองลำปาง เมืองแพร่และเมืองน่าน เข้ามาอยู่ในพระราชอาณาเขตไทยตั้งแต่ปี พ.ศ. 2317 เป็นต้นมา
ในปี พ.ศ. 2318 อะแซหวุ่นกี้มีคำสั่งให้โปมะยุง่วน และโปสุพลาที่คอยหนีไปตั้งอยู่ที่เมืองเชียงแสน ให้ยกทัพมาตีเมืองเชียงใหม่ให้ได้ในฤดูฝน เพื่อเตรียมเรือรบ เรือลำเลียง รวมทั้งเสบียงอาหารส่งมายังกองทัพอะแซหวุ่นกี้ที่จะเข้ามาตีเมืองไทยในต้นฤดูแล้ง แต่ต้องถอยกลับไปเชียงแสน เมื่อทราบว่ากองทัพไทยยกขึ้นไปป้องกันเมืองเชียงใหม่
ในปี พ.ศ. 2318 พระเจ้าจิงกูจา ราชโอรสพระเจ้ามังระขึ้นครองราชย์ต้องการได้แว่นแคว้นล้านนาไทย 57 หัวเมืองไว้ในอำนาจ จึงแต่งกองทัพมาสมทบ กับกองทัพของโปมะยุง่วนที่เมืองเชียงแสน เข้าตีเมืองเชียงใหม่ในปี พ.ศ. 2319 เจ้าเมืองเชียงใหม่ต้องทิ้งเมืองอพยพผู้คนมายังเมืองสวรรคโลก เจ้าพระยาสุรสีห์คุมกองทัพเมืองเหนือ ไปสมทบกับพระยากาวิละ เจ้าเมืองลำปาง ยกไปตีเมืองเชียงใหม่คืนจากพม่า โปมะยุง่วนต้องถอยทัพกลับไปเมืองเชียงแสนอีก
ในปี พ.ศ. 2347 สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ พร้อมด้วยพระยายมราช นายทัพนายกองไทยและลาว (ทั้งฝ่ายล้านนาและล้านช้าง) ได้ยกทัพขึ้นไปตีเมืองเชียงแสน ต่อมากองทัพของสมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ถอยกลับไป กองทัพที่เหลือตีเมืองเชียงแสนแตก โปมะยุง่วนผู้เป็นแม่ทัพถูกปืนตายในที่รบ
โป่มะยุง่วนครองเมืองเชียงใหม่ตั้งแต่ พ.ศ. 2311 - พ.ศ. 2317 รวมระยะเวลาได้ 5 ปี แต่นั้นมาพม่าก็สิ้นอำนาจในล้านนาโดยสิ้นเชิง
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 200 เมตร บุคคลชาย
การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 200 เมตร บุคคลชาย เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ฟีลิปโป อินซากี
ฟีลิปโป "ปิปโป" อินซากี (Filippo "Pippo" Inzaghi) เกิดเมื่อวันที่ 9 สิงหาคม ค.ศ. 1973 เป็นอดีตนักฟุตบอลชาวอิตาลี ในชุดชนะเลิศฟุตบอลโลก 2006กับทีมชาติอิตาลีและสองยูฟ่าแชมเปียนส์ลีก กับเอซี มิลาน ยอดทีมในเซเรียอา มีน้องชายชื่อ ซิโมเน่ อินซากี้ ที่เป็น นักฟุตบอล ในกัลโช่เซเรียอาเหมือนกัน ปัจจุบันเป็นผู้จัดการทีมเบรสชา
เขาเป็นผู้ทำประตูในการแข่งขันของสโมสรยุโรปเป็นอันดับ 2 สูงสุดตลอดกาล กับประตู 70 ประตู (เป็นรองราอุล กอนซาเลซ 71 ประตู) เขาเป็นผู้เล่นสโมสรเอซี มิลาน ที่ทำประตูในนัดระหว่างประเทศมากที่สุดในประวัติศาสตร์ กับจำนวนประตู 43 ประตู เขายังถือสถิติ ผู้ทำแฮตทริกมากที่สุดในเซเรียอา (10 แฮตทริก) และในยูฟ่าแชมเปียนส์ลีก (3 แฮตทริก เทียบเท่า ไมเคิล โอเวน) เขาเป็นผู้เล่นที่อายุมากที่สุดที่ทำประตูได้ในยูฟ่าแชมเปียนส์ลีก (อายุ 37 ปี 85 วัน) หลังจากทำประตูในนัดแข่งกับสโมสรฟุตบอลเรอัลมาดริด เมื่อวันที่ 3 พฤศจิกายน ค.ศ. 2010
อ้างอิง
1973
ไมเคิล ลูคัส (ผู้กำกับ)
ไมเคิล ลูคัส (Michael Lucas) เกิดเมื่อวันที่ 10 มีนาคม ค.ศ. 1972 เป็นนักแสดงหนังโป๊เกย์ ผู้กำกับ และผู้ก่อตั้งลูคัสเอนเตอร์เทนเมนต์ บริษัทผลิตภาพยนตร์เกย์สำหรับผู้ใหญ่ เขาเป็นที่รู้จักในฐานะผู้พูดจาอย่างเปิดเผยเกี่ยวกับยิวและอิสลามและการวิพากษ์วิจารณ์เรื่องการใช้ยาเสพติดและการมีเพศสัมพันธ์แบบไม่ป้องกันในสังคมชาวเกย์ ในปี 1995 ลูคัสย้ายไปเยอรมนี และอยู่ในฝรั่งเศส 2 ปี ก่อนที่จะย้ายมาในสหรัฐอเมริกา จนเขาสาบานตนเป็นพลเมืองอเมริกันเมื่อวันที่ 12 พฤศจิกายน ค.ศ. 2004
ประวัติ
ในปี 1998 ลูคัสก่อตั้งบริษัทของตัวเองที่ชื่อ ลูคัสเอนเตอร์เทนเมนต์ จากเงินที่เขาหาได้ขณะทำอาชีพเป็น male escort โดยเปิดบริษัทในนิวยอร์กซิตี (ซึ่งโดยส่วนมากบริษัทสตูดิโอผลิตหนังโป๊จะตั้งอยู่ในลอสแอนเจลิส) เพื่อจะอาศัยประโยชน์การตลาดจากการที่มีคู่แข่งน้อยกว่า ในปี 2004 เปิด ลูคัสดิสทริบิวชัน อินค์ ที่เป็นบริษัทจัดจำหน่ายวิดีโอสำหรับผู้ใหญ่ ลูคัสกำกับและร่วมแสดงในภาพยนตร์ของเขาเองภายใต้ลูคัสเอนเตอร์เทนเมนต์ สตูดิโอของเขาได้รับรางวัลเกย์วีเอ็นมาแล้วหลายรางวัล
ในฤดูร้อนปี 2005 ลูคัสออกหนังเรื่อง Michael Lucas' Dangerous Liaisons ที่มีเหล่าดาราดังมาร่วมแสดงด้วยอย่าง รูพอล, บอย จอร์จ, เกรแฮม นอร์ตัน, บรูส วิแลนซ์, เลดี บันนี, อะแมนดา เลอโพร์ และ ไมเคิล มัสโต ในปี 2006 สตูดิโอออกหนังเรื่อง Michael Lucas' La Dolce Vita Parts 1 & 2 เป็นหนังโป๊เกย์ที่นำมาสร้างใหม่จากหนังคลาสสิกในยุค 1960 เรื่อง La Dolce Vita ซึ่งได้รับรางวัล 14 สาขารางวัลจากเกย์วีเอ็น ชนะในทุกสาขารางวัลที่ได้เข้าชิง
ในปี 2004 ลูคัสปรากฏตัวในหนังสือ XXX: 30 Porn Star Photographs ของไทโมธี กรีนฟิลด์-แซนเดอร์ส และมีส่วนร่วมในรายการสารคดีทางช่องเอชบีโอ เรื่อง Thinking XXX กรีนฟิลด์-แซนเดอร์สยังให้เขาแสดงรายชื่อภาพยนตร์ที่เขาชื่นชอบ 10 อันดับ ซึ่งที่เขาบอกเป็นหนังของบริษัทเขาผลิตทั้งหมด ทั้ง 10 เรื่อง
ในปี ค.ศ. 20009 ลูคัสออกหนังเรื่อง เม็นออฟอิสราเอล ซึ่งได้รับความสนใจจากนักข่าว อาทิ The Atlantic, Out Magazine และ Yediot Aharonot เขียนว่า ถือเป็น จุดอ้างอิงครั้งแรกของหนังโป๊ที่ถ่ายทำในสถานที่และใช้นักแสดงอิสราเอลทั้งหมด ขณะที่ Tablet Magazine และ Los Angeles Times เขียนว่าถือเป็นหนังเรื่องแรกที่ใช้นักแสดงยิวทั้งหมด
ลูคัสอย่างเป็นคอลัมนิสต์ ให้กับ The Advocate
อ้างอิง
1972
ทฤษฎีบทค่าเฉลี่ย
ทฤษฎีบทค่าเฉลี่ยหรือทฤษฎีบทค่ามัชฌิม (mean value theorem) เป็นทฤษฎีบทในแคลคูลัสและการวิเคราะห์เชิงจริง ซึ่งกล่าวว่า สำหรับส่วนของเส้นโค้งใด ๆ ที่กำหนดให้ จะมีจุดหนึ่งจุดอยู่บนส่วนของเส้นโค้ง ที่เส้นสัมผัส ณ จุดนั้นจะขนานกับเส้นเชื่อมจุดปลายทั้งสองข้างของเส้นโค้ง
ทฤษฎีบทค่าเฉลี่ยเป็นรูปนัยทั่วไปของทฤษฎีบทของโรลล์
ทฤษฎีบทค่าเฉลี่ยของโคชี
รูปแบบด้านล่างเป็นนัยทั่วไปหนึ่งของทฤษฎีบทค่าเฉลี่ย ซึ่งรู้จักกันในชื่อ ทฤษฎีบทค่าเฉลี่ยของโคชี (Cauchy's mean value theorem) หรือ ทฤษฎีบทค่าเฉลี่ยแบบขยาย (extended mean value theorem)
รัฐบาลเฟล็นส์บวร์ค
รัฐบาลเฟล็นส์บวร์ค (Flensburger Regierung), หรือเป็นที่รู้จักกันคือ คณะรัฐมนตรีเฟล็นส์บวร์ค (Flensburger Kabinett),รัฐบาลเดอนิทซ์ (Regierung Dönitz), หรือ คณะรัฐมนตรีชเวรีน ฟอน โครซิจค์ (Kabinett Schwerin von Krosigk),เป็นรัฐบาลที่มีอายุสั้นของนาซีเยอรมนี ในช่วงระยะเวลาสามสัปดาห์ของช่วงสิ้นสุดสงครามโลกครั้งที่สองในทวีปยุโรป.รัฐบาลได้ถูกก่อตั้งขึ้นภายหลังจากฟือเรอร์อดอล์ฟ ฮิตเลอร์ได้กระทำอัตวินิบาตกรรม เมื่อวันที่ 30 เมษายนในระหว่างยุทธการเบอร์ลิน. อยู่ภายใต้การนำโดยจอมพลเรือคาร์ล เดอนิทซ์ซึ่งเป็น Reichspräsident (ประธานาธิบดีแห่งไรซ์) และลุทซ์ กรัฟ ชเวรีน ฟอน โครซิจค์ เป็นผู้นำคณะรัฐมนตรี
จอมพลเรือ เดอนิทซ์ย้ายที่ทำการรัฐบาลจากกรุงเบอร์ลินไปยังเฟล็นส์บวร์ค ใกล้กับชายแดนเยอรมนี-เดนมาร์ก เป้าหมายของรัฐบาลเฟล็นส์บวร์คก็คือ การยอมจำนนอย่างไม่มีเงื่อนไขต่อกองทัพสัมพันธมิตรที่รุกมาทางตะวันตก มิใช่กับกองทัพโซเวียตผู้รุกรานมาทางทิศตะวันออก คณะรัฐบาลเฟล็นส์บวร์คสิ้นสุดลงเมื่อวันที่ 8 พฤษภาคม 1945 และคณะรัฐมนตรีทั้งหมดถูกจับกุมตัวโดยกองทัพสัมพันธมิตรเมื่อวันที่ 23 พฤษภาคม 1945
ราชสโมสรกีฬาอันเดอร์เลคต์
ราชสโมสรกีฬาอันเดอร์เลคต์ หรือ อันเดอร์เลคต์ หรือ RSCA  เป็นสโมสรฟุตบอลอาชีพในประเทศเบลเยียม ตั้งอยู่ที่เมืองอันเดอร์เลคต์ เขตนครหลวงบรัสเซลส์ ปัจจุบันกำลังแข่งขันในเบลเจียนเฟิสต์ดิวิชัน เอ สโมสรคว้าแชมป์ยุโรปได้ 5 สมัย จึงเป็นสโมสรจากเบลเยียมที่ประสบความสำเร็จในฟุตบอลยุโรปมากที่สุด ส่วนในประเทศ พวกเขาคว้าแชมป์ลีก 34 สมัย แชมป์เบลเจียนคัพ 9 สมัย อันเดอร์เลคต์ทำสถิติคว้าแชมป์ลีกติดต่อกันมากที่สุด 5 สมัย ระหว่างฤดูกาล 1963–64 ถึง 1967–68
สโมสรก่อตั้งในปี ค.ศ. 1908 และเลื่อนชั้นขึ้นมาเล่นลีกสูงสุดในฤดูกาล 1921–22 และนับตั้งแต่ฤดูกาล 1935–36 พวกเขาอยู่บนลีกสูงสุดมาโดยตลอด สโมสรคว้าแชมป์ลีกสมัยแรกในฤดูกาล 1946–47 และหลังจากนั้น พวกเขาก็ไม่เคยจบอันดับต่ำกว่าที่ 6 ในลีกเลย สโมสรคว้าแชมป์ยุโรปมากเป็นอันดับที่ 12 และอยู่ในอันดับที่ 41 จากการจัดอันดับของยูฟ่าในปี ค.ศ. 2012 อันดับที่ดีที่สุดคืออันดับที่ 1 ในปี ค.ศ. 1986 โดยสโมสรได้อันดับนี้ร่วมกับยูเวนตุส
อันเดอร์เลคต์เคยลงเล่นนัดเหย้าที่แอสทริดพาร์กตั้งแต่ ค.ศ. 1917 ก่อนที่จะย้ายไปใช้สนามกีฬากงสต็องต์ ฟันเดิน สต็อค ใน ค.ศ. 1983 สีชุดแข่งคือม่วงและขาว คู่ปรับที่สำคัญได้แก่ กลึบบรึคเคอ และสต็องดาร์ลีแยฌ
วิธีเว็บสเตอร์/แซ็งต์-ลากูว์
วิธีเว็บสเตอร์/แซ็งต์-ลากูว์ (Webster/Sainte-Laguë method) หรือนิยมเรียกสั้น ๆ ว่า วิธีเว็บสเตอร์ หรือ วิธีแซ็งต์-ลากูว์ เป็นวิธีการคำนวณหาค่าเฉลี่ยสูงสุดสำหรับการจัดสรรปันส่วนที่นั่งในระบบสัดส่วนแบบบัญชีรายชื่อซึ่งใช้ในระบบการลงคะแนนหลายระบบ ในยุโรปตั้งชื่อตามอ็องเดร แซ็งต์-ลากูว์ นักคณิตศาสตร์ชาวฝรั่งเศส ส่วนในสหรัฐตั้งชื่อตามแดเนียล เว็บสเตอร์ รัฐบุรุษและวุฒิสมาชิก วิธีนี้คล้ายกับวิธีโดนต์แต่ใช้ตัวหารที่ต่างกัน ในกรณีส่วนใหญ่ในวิธีเหลือเศษสูงสุดซึ่งใช้โควตาแฮร์ได้ผลลัพธ์ที่เกือบจะเหมือนกัน วิธีโดนต์ให้ผลลัพธ์ที่คล้ายกันด้วย แต่ช่วยให้พรรคใหญ่ได้เปรียบกว่าเมื่อเทียบกับวิธีเว็บสเตอร์/แซ็งต์-ลากูว์
วิธีเว็บสเตอร์/แซ็งต์-ลากูว์ถูกมองว่าเป็นวิธีที่เป็นสัดส่วนกว่า แต่ยังมีความเสี่ยงที่จะทำให้พรรคการเมืองที่ได้คะแนนเสียงมากกว่าครึ่งหนึ่งแต่สามารถได้ที่นั่งน้อยกว่าครึ่งหนึ่งของสภา โดยมากจะมีเกณฑ์คะแนนเสียงขั้นต่ำซึ่งเมื่อก่อนจะจัดสรรที่นั่งได้พรรคการเมืองจะต้องได้รับจำนวนคะแนนเสียงอย่างน้อยจำนวนหนึ่ง
วิธีเว็บสเตอร์/แซ็งต์-ลากูว์ใช้ในคอซอวอ นอร์เวย์ นิวซีแลนด์ บอสเนียและเฮอร์เซโกวีนา ลัตเวีย สวีเดน และอิรัก ในเยอรมนีใช้ในระดับรัฐสภากลางสำหรับบุนเดิสทาค และในระดับรัฐนั้นใช้ในการเลือกตั้งสภานิติบัญญัติในรัฐชเลสวิช-ฮ็อลชไตน์ รัฐนอร์ทไรน์-เว็สท์ฟาเลิน รัฐบาเดิน-เวือร์ทเทิมแบร์ค รัฐไรน์ลันท์-ฟัลทซ์ เบรเมิน และฮัมบวร์ค ในเดนมาร์กใช้ในการจัดสรรที่นั่งจำนวน 40 ที่นั่งจากทั้งหมด 179 ที่นั่งในรัฐสภาเดนมาร์ก โดยใช้เสริมกับวิธีโดนต์
นอกจากนี้ในอดีตยังเคยใช้ในโบลิเวียใน ค.ศ. 1993 โปแลนด์ใน ค.ศ. 2001 และในสภานิติบัญญัติปาเลสไตน์ใน ค.ศ. 2006 นอกจากนี้วิธีอื่นที่คล้ายกันซึ่งเรียกว่า วิธีแซ็งต์-ลากูว์แบบปรับแต่ง (modified Sainted-Laguë) ได้ถูกใช้ในการจัดสรรปันส่วนที่นั่งในระบบสัดส่วนของการเลือกตั้งทั่วไปในเนปาล ค.ศ. 2008 และยังใช้วิธีเดียวกันนี้ในการเลือกตั้งในอินโดนีเซียใน ค.ศ. 2019
วิธีนี้ยังได้รับการเสนอโดยพรรคกรีนในไอร์แลนด์เพื่อใช้ในการปฏิรูปเพื่อใช้ในการเลือกตั้งสภาล่าง และใช้โดยรัฐบาลผสมอนุรักษนิยมและเสรีประชาธิปไตยของสหราชอาณาจักรใน ค.ศ. 2011 เพื่อใช้เป็นวิธีคำนวณการจัดสรรที่นั่งในการเลือกตั้งสภาขุนนาง คณะกรรมการการเลือกตั้งของสหราชอาณาจักรได้ใช้วิธีนี้ใน ค.ศ. 2003, 2007, 2010 และ 2013 เพื่อจัดสรรที่นั่งของสหราชอาณาจักรในสภายุโรปในฐานะของเขตเลือกตั้งสหราชอาณาจักรและภูมิภาคอังกฤษ โดยกฏหมายสภายุโรป ค.ศ.​ 2003 บัญญัติให้แต่ละภูมิภาคจะต้องได้รับอย่างน้อย 3 ที่นั่ง และอัตราส่วนของผู้แทนต่อที่นั่งจะต้องเกือบเท่ากันในแต่ละภูมิภาค โดยคณะกรรมการเห็นว่าวิธีแซ็งต์-ลากูว์นั้นทำให้ได้ค่าเบี่ยงเบนมาตรฐานน้อยที่สุดเมื่อเปรียบเทียบกับวิธีโดนต์ และโควตาแฮร์
การคำนวณ
ภายหลังได้ผลคะแนนเสียงรวมทั้งหมดแล้ว จะต้องคำนวณหาผลหารเป็นชุดสำหรับแต่ละพรรคการเมือง โดยใช้สูตรดังนี้
โดยที่
พรรคใดที่ได้ผลหารสูงสุดจะได้ที่นั่งไป และจะถูกคำนวณใหม่ โดยทำซ้ำขั้นตอนเดิมจนกว่าจะได้ครบทุกที่นั่ง
วิธีเว็บสเตอร์/แซ็งต์-ลากูว์ไม่ได้รับรองว่าพรรคการเมืองที่ได้คะแนนเสียงมากกว่าครึ่งหนึ่งจะได้ที่นั่งเกินครึ่ง แม้แต่วิธีที่ปรับแต่งแล้วก็เช่นกัน
ตัวอย่าง
ในตัวอย่างนี้ ผู้ลงคะแนนจำนวน 230,000 คนจะต้องลงคะแนนเพื่อเลือกผู้แทน 8 คน โดยมีพรรคการเมือง 4 พรรค โดยทั้ง 8 ที่นั่งจะต้องได้รับการจัดสรร โดยคะแนนเสียงของแต่ละพรรคจะต้องหารด้วย 1 ตามด้วย 3 และ 5 (และต่อไปเรื่อย ๆ) จำนวนสูงที่สุด 8 จำนวน เริ่มตั้งแต่ 100,000 ลงมาถึง 16,000 เป็นผู้ชนะในแต่ละที่นั่ง
สำหรับการเปรียบเทียบ สดมภ์ "สัดส่วนที่แท้จริง" ในตารางถัดไปแสดงให้เห็นจำนวนเป็นจุดทศนิยมของแต่ละพรรคการเมือง โดยคำนวณจากสัดส่วนของคะแนนเสียงต่อที่นั่งที่มีทั้งหมด (เช่น 100,000÷230,000 = 3.48)
ตารางข้างล่างแสดงให้เห็นการคำนวณอย่างง่าย
วิธีโดนต์นั้นแตกต่างกันตรงสูตรคำนวณในการหาผลหาร ซึ่งเมื่อใช้สูตรนี้แทน พรรค A จะได้รับ 4 ที่นั่ง ในขณะที่พรรค D ไม่ได้เลย ซึ่งแสดงให้เห็นถึงความได้เปรียบของพรรคการเมืองใหญ่ที่คะแนนเสียงมาก
สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี
พระชนม์ชีพช่วงต้น
สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารีประสูติเมื่อเวลา 23.11 น. ของวันจันทร์ที่ 12 สิงหาคม พ.ศ. 2421 เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ที่ประสูติแต่สมเด็จพระนางเจ้าสุนันทากุมารีรัตน์ พระบรมราชเทวี เหตุการณ์ในวันประสูติของพระองค์นั้น ปรากฏอยู่ใน จดหมายเหตุพระราชกิจรายวันในรัชกาลที่ 5 ความตอนหนึ่งว่า "[วันที่ 11 สิงหาคม พ.ศ. 2421] เวลา ๔ ทุ่มพระองค์เจ้าสุนันทาประชวรพระครรภ์ เสด็จลงประทับอยู่ที่พระตำหนักจันทร รุ่งยังไม่ประสูติ" และ "[วันที่ 12 สิงหาคม พ.ศ. 2421] เวลา ๕ ทุ่ม ๑๑ นาฑี กับ ๒๕ วินาฑี พระองค์เจ้าสุนันทาประสูติพระราชบุตรี รกติดยู่ประมาณ ๑๕ นาฑีจึงออก เราอยู่ที่วังสมเด็จกรมพระ ๆ กับเราเข้าไป รับสั่งให้เราแขวนพระกระโจมอย่างคราวก่อน สมเด็จพระเจ้าลูกเธอเจ้าฟ้าหญิงนั้น มีติ่งที่ริมพระกรรณข้างขวาหน้าออกมาตรงพระปราง ติ่งนั้นยาวประมาณ ๓ กระเดียดน้อย เมื่อเรากลับออกมากับสมเด็จกรมพระนั้นฝนตก เวลา ๗ ทุ่ม ๔๕ มินิตถึงบ้าน" ด้วยพระองค์มีติ่งที่พระกรรณข้างขวามาแต่ประสูติ ถือเป็นสัญลักษณ์พิเศษ จึงพระราชทานพระนามว่าสมเด็จพระเจ้าลูกเธอ เจ้าฟ้ากรรณาภรณ์เพชรรัตน์ โสภางคทัศนิยลักษณ์ อรรควรราชกุมารี
การประสูติกาลพระราชธิดาครั้งนั้น พระบาทสมเด็จพระจุลจอมเกล้าเจ้าอยู่หัวทรงโสมนัสยิ่งนัก ดังจะเห็นว่าทรงเฉลิมพระนามพระราชธิดาพระองค์นี้ว่า "อรรควรราชกุมารี" แสดงให้เห็นว่าโปรดปรานมาก ทั้งยังปรากฏการพระราชทานของขวัญแก่สมเด็จพระนางเจ้าสุนันทากุมารีรัตน์ด้วย ความว่า "...เราถวายสายนาฬิกาทรงซื้อ ๑๕ ชั่ง พระราชทานพระองค์เจ้าสุนันทาประสูติ กับรับสั่งให้เติมแหวนที่ทรงซื้อเงินพระคลังข้างที่อีก ๒ วง ราคาวงละ ๑๕ ชั่ง รวม ๓๘ ชั่ง ขายเงินงวดตามธรรมเนียม..." ส่วนในช่วงสมโภชเดือนเจ้าฟ้าประสูติใหม่ พระบาทสมเด็จพระจุลจอมเกล้าเจ้าอยู่หัวได้พระราชทานทองคำจากเมืองกบินทร์บุรีแก่เจ้าฟ้าพระองค์นี้ ดังปรากฏความใน จดหมายเหตุพระราชกิจรายวันในรัชกาลที่ 5 ความว่า "[วันที่ 13 กันยายน พ.ศ. 2421] โปรดเกล้าฯ ให้เราเขียนหนังสือปิดทองคำแท่งเมืองกบินทร์บุรี ๒ แท่ง ความว่าทองคำบ่อเมืองกบินทร์บุรีเนื้อ ๘ หนัก พระราชทานสมเด็จพระเจ้าลูกเธอ เจ้าฟ้ากรรณาภรณ์เพ็ชรรัตน โสภางค์ทัศนิยลักษณ อรรควรราชกุมารี ในการสมโภชเดือน..."
สิ้นพระชนม์
ขณะที่ทรงพระชันษาได้เพียงขวบปีเดียวพระองค์พร้อมพระมารดาได้ประสบอุบัติเหตุเรือพระประเทียบล่ม ณ ตำบลบางพูด อำเภอปากเกร็ด จังหวัดนนทบุรี จนสิ้นพระชนม์ทั้งสองพระองค์พร้อมกับพระราชบุตรในพระครรภ์สมเด็จพระนางเจ้าสุนันทากุมารีรัตน์ ยังความทุกข์โทมนัสแก่พระราชบิดาคือพระบาทสมเด็จพระจุลจอมเกล้าเจ้าอยู่หัวเป็นอันมาก ดังปรากฏในหนังสือประวัติการของจอมพล เจ้าพระยาสุรศักดิ์มนตรี ภาค 1 หน้า 73 กล่าวไว้ว่า
"'...ในระหว่างนั้น พระบาทสมเด็จพระเจ้าอยู่หัวทรงพระปริวิโยค มีความโศกเศร้าเป็นอันมาก จนไม่มีใครจะเข้ารอพระพักตร์ได้ และมีพระกระแสรับสั่งให้ปิดทวารกั้นเป็นพิเศษ มิให้ข้าราชการฝ่ายในออกมาพลุกพล่านรบกวนได้ มีแต่เจ้าหมื่นไวยวรนารถและพวกมหาดเล็กคอยตั้งเครื่องอานรับใช้อยู่แต่เพียงหกเจ็ดคนเท่านั้น ขณะที่ทรงได้ยินเสียงกลองชนะประโคมพระศพขึ้นครั้งไร ก็ทรงพระกันแสงพิลาปรำพันไปต่าง ๆ นานา จนกระทั่งประชวรพระวาโยไป...'"
พ.ศ. 1946
พุทธศักราช 1946 ใกล้เคียงกับ
มีเกล บีลา อูบัช
มีเกล บีลา อูบัช (Miguel Vila Ubach; ค.ศ. 1972 – ) เป็นนักกีฬาขี่ม้าชาวสเปน เขาชนะรางวัลเหรียญทองจากการแข่งกีฬาขี่ม้ามาราธอนชิงแชมป์โลก 2006 ประเภทบุคคล ที่อาเคิน ประเทศเยอรมนี ใน ค.ศ. 2006 นอกจากนี้ เขายังได้รับรางวัลเหรียญทองจากการขี่ม้ามาราธอนชิงแชมป์ยุโรปใน ค.ศ. 1999
ไทเกอร์ ไทสัน
ไทเกอร์ ไทสัน (Tiger Tyson) (นามแฝง) เกิดเมื่อวันที่ 20 พฤษภาคม ค.ศ. 1977 ที่บรู๊กลิน รัฐนิวยอร์ก เป็นนักแสดงหนังโป๊เกย์ชาวอเมริกัน เป็นนายแบบ ผู้กำกับ มีผลงานในหนังโป๊ผิวสี ซึ่งเขารับเป็นบทรุก เขายังเคยทำงานเป็น male escort และนักเต้นอะโกโก้ และถ่ายแบบในสิ่งพิมพ์เกย์หลายชิ้น ไทสันเป็นของผิวดำและมีเชื้อสายเปอร์โตริกัน มีอวัยวะเพศขนาดใหญ่และแสดงท่วงท่ามีเพศสัมพันธ์แบบดุดันหน้ากล้อง
ไทสันเข้าสู่วงการหนังโป๊ตั้งแต่อายุได้ 19 ปี หลังจากออกจำคุกได้ 14 เดือนฐานลักขโมยรถ โดยเขาได้รับการชักชวนจากเพื่อนนักเต้นในคลับเกย์ โดยมีผลงานชิ้นแรกในปี 1997 กับเรื่อง Sweatin' Black กำกับโดยเอนริเก ครูซ หลังจากนั้นแสดงใน Tiger's Brooklyn Tails หลังจากเข้าสู่การเป็นนักแสดงในสังกัด ลาติโนแฟนคลับ ไทสันออกจากวงการหนังโป๊ในปี 1999 แต่ก็กลับมาอีกครั้งในปี 2000 เพื่อจะตั้งบริษัทของตัวเองในชื่อ ไทเกอร์ ไทสัน โปรดักชันส์ เขายังร่วมก่อตั้ง พิตบูลล์ โปรดักชัน ในปี 2003 และเขาประกาศลาวงการในปี 2004 แต่เปลี่ยนใจหลังจากความสำเร็จของหนังเรื่อง Take 'Em Down ถือเป็นหนังที่ประสบความสำเร็จด้านรายได้เรื่องหนึ่ง ไทสันปรากฏตัวในหนังมากกว่า 24 เรื่อง เขายังมีรายชื่ออยู่ใน เกย์วีเอ็น ฮอลล์ ออฟ เฟม ในเดือน กุมภาพันธ์ 2008
เขาเคยออกมายืนยันว่าเขาไม่เคยเป็นฝ่ายรับในภาพยนตร์
สำนักงานอุตุนิยมวิทยาเกาหลี
สำนักงานอุตุนิยมวิทยาเกาหลี (ฮันกึล: 기상청; ฮันจา: 氣象廳; คีซังช็อง) เป็นสำนักงานด้านอุตุนิยมวิทยาของสาธารณรัฐเกาหลี เริ่มให้บริการด้านอุตุนิยมวิทยาเมื่อปี พ.ศ. 2447 และเข้าร่วมองค์การอุตุนิยมวิทยาโลก เมื่อปี พ.ศ. 2499
ประวัติ
สำนักงานอุตุนิยมวิทยาเกาหลีตั้งขึ้นเริ่มแรกเมื่อเดือนสิงหาคม พ.ศ. 2492 ก่อนสงครามเกาหลีจะปะทุเพียง 1 ปี โดยในขั้นต้นโครงสร้างขององค์กรอยู่ภายใต้กระทรวงศึกษาธิการ จนกระทั่งในปี พ.ศ. 2541 สำนักงานอุตุนิยมวิทยาจึงอยู่ภายใต้การควบคุมของกระทรวงวิทยาศาสตร์และเทคโนโลยี ส่วนอุตุนิยมวิทยาของเกาหลีใต้ได้มีสถานะเป็นสำนักงานอุตุนิยมวิทยาเมื่อปี พ.ศ. 2533 และในปี 2551 สำนักอุตุนิยมวิทยาก็ถูกโอนไปอยู่ในการดูแลของกระทรวงสิ่งแวดล้อม
ไทเกอร์ ไทสัน
หลังกล้อง ไทสันได้ร่วมในการประชาสัมพันธ์การให้ความรู้เรื่องการมีเพศสัมพันธ์ การวิจัยเรื่องเอดส์ และสิทธิของเกย์ ในปี 2007 เขาสนับสนุนฮิลลารี คลินตันในการเป็นประธานาธิบดี ถึงแม้ว่าคลินตันเองจะไม่รู้ว่าไทสันสนับสนุนเขา.
สำนักงานอุตุนิยมวิทยาเกาหลี
ที่ตั้ง
สำนักงานใหญ่ของสำนักอุตุนิยมวิทยาตั้งอยู่ที่แขวงแดบัง, เขตดงจัก, โซล โดยงานหลักขององค์กรจำแนกออกเป็น 5 ประเภทคือ สำนักอุตุนิยมวิทยาภูมิภาค, สถานีตรวจวัดสภาพอากาศอัตโนมัติ, หอดูดาวและหน่วยงานร่วมสำหรับตรวจสอบอุตุนิยมวิทยา
ไทเกอร์ ไทสัน
แหล่งข้อมูลอื่น
1977
ตลาดหลักทรัพย์ลอนดอน
ตลาดหลักทรัพย์ลอนดอน (อังกฤษ:London Stock Exchange)  หรือที่รู้จักกันในนามดัชนี FTSE เป็นตลาดหลักทรัพย์ที่ใหญ่ที่สุดในสหราชอาณาจักร ก่อตั้งในปี ค.ศ. 1801 เป็นตลาดหุ้นที่มีขนาดใหญ่เป็นอันดับ 4 ของโลก มีที่ตั้งอยู่ที่ย่าน Paternoster Square ใน ลอนดอน
เวลาทำการของตลาดหลักทรัพย์
เปิดทำการ 08.00 น.-16.30 น. ทุกวัน ยกเว้น วันเสาร์,วันอาทิตย์และวันหยุดนักขัตฤกษ์